Document ID: /roh_data/filtered/fineweb-2-filterrobots_roh.jsonl.gz/58314

La topografia particulara da la Svizra - in pajais da muntognas e pastgiras - ha marcà profundamain l'agricultura svizra che sa deditgescha oravant tut a la producziun da charn, da latg e da pavel. L'autoprovediment cun vivondas vegetalas è cun 37% plitost bass e collià directamain cun quest fatg. Dovra la Svizra sut questas cundiziuns insumma pesticids sintetics? Las pastgiras che represchentan 70% da ses territori na basegnan la gronda part dal temp nagins pesticids. Il terren agricul cultivà a moda biologica represchenta oz gia 14,4% dal terren agricul total. I na dat betg differenzas considerablas tranter l'agricultura biologica e l'agricultura convenziunala concernent ils tips da culturas. La producziun agricula convenziunala totala è era represchentada en l'agricultura biologica - dal graun sur ils tartuffels e legums fin als pumers. Las racoltas en l'agricultura biologica èn sulettamain var 20% pli pitschnas.
Sut questas cundiziuns na datti ni obstachels tecnics insurmuntabels ni renditas inacceptablas che pudessan impedir nus da renunziar a pesticids sintetics en Svizra entaifer 10 onns sco previs da l'iniziativa.